เพื่อนคนแรกของผมคือสาวสวยอันดับสองของห้อง

เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยทาคาตะ และวาดภาพประกอบโดยทอม โอซาเบะ (เล่มที่หนึ่ง) และ อาซุริ ฮิวงะ (ตั้งแต่เล่มที่สอง)  เริ่มเผยแพร่ทางออนไลน์ในเดือนพฤศจิกายน พ.ศ. 2563 บนเว็บไซต์นวนิยาย คากูโยมุ ต่อมาได้รับการตีพิมพ์โดยคาโดกาวะโชเต็ง โดยมีทั้งหมด 5 เล่มตั้งแต่เดือนธันวาคม พ.ศ. 2564 ภายใต้สำนักพิมพ์คาโดกาวะสนีกเกอร์บุงโกะ  มังงะได้รับการดัดแปลงนั้นวาดภาพประกอบโดยริน โอโนะ ได้รับการตีพิมพ์ออนไลน์ผ่านทางเว็บไซต์ Comic Alive+ ของ Media Factory ตั้งแต่เดือนกรกฎาคม พ.ศ. 2565 และรวบรวมเป็นเล่มทังโกบง ถึงเล่มที่ 4 โดยทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์  ซีรีส์อนิเมะโทรทัศน์ที่ผลิตโดยสตูดิโอคอนเน็กต์ มีกำหนดออกอากาศในเดือนเมษายน พ.ศ. 2569

ตัวละคร

สื่อ
ไลต์โนเวล
ไลต์โนเวลเรื่องนี้เขียนโดยทาคาตะ เพื่อนคนแรกของผมคือสาวสวยอันดับสองของห้อง เริ่มเผยแพร่บนเว็บไซต์นวนิยาย คากูโยมุ เมื่อวันที่ 30 พฤศจิกายน พ.ศ. 2563 ต่อมาเริ่มตีพิมพ์พร้อมภาพประกอบโดยทอม โอซาเบะ และอาซุริ ฮิวงะ ภายใต้สำนักพิมพ์ไลต์โนเวล คาโดกาวะสนีกเกอร์บุงโกะ ของคาโดกาวะโชเต็ง เมื่อวันที่ 24 ธันวาคม พ.ศ. 2564 โดยวางจำหน่ายไปทั้งหมดห้าเล่ม ณ เดือนพฤศจิกายน พ.ศ. 2566

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 9 เมษายน พ.ศ. 2566

มังงะ
มังงะดัดแปลงวาดภาพประกอบโดย ริน โอโนะ เริ่มตีพิมพ์บนเว็บไซต์ Comic Alive+ ของ Media Factory เมื่อวันที่ 27 กรกฎาคม พ.ศ. 2565 และเมื่อเดือนตุลาคม พ.ศ. 2566 ได้มีการรวบรวมไว้เป็นเล่มทังโกบง ถึงเล่มที่ 3

มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 23 เมษายน พ.ศ. 2567

อนิเมะ
ได้รับการประกาศสร้างอนิเมะโทรทัศน์ในระหว่างการสตรีมสด "Sneaker Bunko 35th Anniversary Festa!" ของคาโดกาวะ ในวันที่ 24 กันยายน พ.ศ. 2566 ต่อมาได้รับการยืนยันว่าเป็นซีรีส์อนิเมะทางโทรทัศน์ที่ผลิตโดยสตูดิโอคอนเน็กต์ และกำกับโดยฮิเดกิ ทาจิบานะ โดยมีเคอิจิโร โอจิ เป็นผู้เขียนบท โชโกะ ทากิโมโตะ เป็นผู้ออกแบบตัวละคร และรูกะ คาวาดะ, ยาโยอิ เซกิมูไก และชูเฮ มุตสึกิ เป็นผู้แต่งเพลงประกอบ มีกำหนดออกอากาศในวันที่ 7 เมษายน พ.ศ. 2569 ทางโตเกียวเอ็มเอ็กซ์และเครือข่ายอื่น ๆ โดย RegretGirl จะร้องเพลงเปิดในชื่อ  ในขณะที่โคเรซาวะจะร้องเพลงปิดในชื่อ "Zutto Ichiban ni Shitene"

การตอบรับ
ในหนังสือคู่มือไลต์โนเวลประจำปีของทาการาจิมาชะ ฉบับปี พ.ศ. 2567 โคโนะ ไลต์โนเวล งะ ซูโงอิ! ซีรีส์โนเวลนี้อยู่ในอันดับที่ 21 ในหมวดบุงโกบง

อ้างอิง

แหล่งข้อมูลอื่น
  ที่ คากูโยมุ 
  ที่ คาโดกาวะสนีกเกอร์บุงโกะ 
  ที่ ComicWalker 


หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:เว็บคอมิกที่ได้รับการตีพิมพ์
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:อนิเมะและมังงะที่สร้างจากไลต์โนเวล
หมวดหมู่:แฟรนไชส์ของคาโดกาวะโดวังโงะ
หมวดหมู่:ฟีนิกซ์ (สำนักพิมพ์)